**Látogatható és lezárt területek a Pilisi Parkerdőben**

**Az alábbiakban erdészetenként gyűjtöttük össze, hogy mely helyek látogathatóak, és mely helyeken van még mindig érvényben az erdőlátogatási tilalom.**

**Szentendrei Erdészet**

Látogatható:

* Leányfalu községhatárban a településről kiinduló minden turistajelzés (piros, piros +, zöld, zöld +) Álló-rét-, Német-széna-, Vörös-kőig bezárólag
* a Kőhegyi Menedékház térsége a jelzett utakon
* Pilisszentlászlótól északi irányba a piros jelzés (Szent László völgy), Délre a kék jelzés Kis Rigó étteremtől a Sikárosi rétig, a piros + jelzés a Tüskés hegyig
* Dömörkaputól a Bükkös-patak völgye a Sikárosi-rétig (zöld +, kék +, kék jelzések)
* Lajos forrás felől Kőhegy irányába a sárga jelzés
* Pomáz felől a zöld jelzés a Janda Vilmos kulcsosházig
* Pomáz felől piros jelzés a Tölgyikrekig

Nem látogatható:

* A kék jelzés a Sikárosi-réttől felfelé Ispán hegy, Dobogókő irányába, a Kőrises-réttől a régi elterelt kék jelzés Ispán hegy irányába
* A piros + jelzés a Tüskés hegytől felfelé, Varga Lósz-rét, Akasztó hegy irányába
* Kék +, zöld jelzések a Bükkös-patak völgyéből Lajos forrás felé
* Lajos forrástól minden felfelé vezető jelzés, tehát a piros jelzések Lom hegy, Holdvilág-árok irányába, zöld jelzés Bölcső hegy irányába, sárga jelzés a Som hegy, Lom-oldal, Denke Lajos emlékmű, Tölgyikrek irányába
* Zöld jelzés a Janda Vilmos kulcsosháztól felfelé Lajos forrás felé
* Holdvilág-árok térsége
* Piros + jelzés a Tölgyikrektől Lajos forrás irányába
* Piros jelzés a Sikárosi rét irányába
* Sárga jelzés Rác rét irányába

A lezárások, illetve korlátozások ebben a formában a hétvégére vonatkoznak, a felszabadítást, kármentesítést folyamatosan végezzük, reményeink szerint jövő héten már sokkal jobb lesz a helyzet.

Általánosan igaz, hogy a jelzett utakat a nem lezárt részeken sem szabad elhagyni, mivel eddig csak az utakon tudtunk kármentesítést végezni, állományon belül lehetnek/vannak fennakadt, veszélyes fák.

**Pilismaróti Erdészet**

Látogatható:

* Esztergom Vaskapu-hegy (Brilli Gyula Menedékház) és Fári-kút környéke
* Esztergom-Búbánat-völgy (Kerektó és Majális-forrás) környéke
* Esztergom - Pilisszentlélek közötti sárga sáv jelzés
* Pilismarót - Savó-kúti-tisztás - Esztergom-Búbánat-völgy közötti piros sáv jelzés
* Képesfa - Savó-kúti-tisztás - Pilismarót-Basaharc közötti P+ jelzés (Maróti-hegyek)
* Barát-kút - Enyedi halála közötti sárga + jelzés
* Pilisszentlélek - Égett-hárs - Enyedi halála - Képesfa - Esztergom- Búbánat-völgy közötti zöld sáv jelzés
* Hideglelős-kereszt - Basaharci-völgy közötti piros ∆ jelzés
* Pilismarót - Miklós-deák-völgyi tavak - Hirsch-orom - Pilisszentlélek közötti piros sáv jelzés
* Fekete-hegyi Kulcsosház térsége
* Cserepes-árok - Háromszáz garádics közötti sárga + jelzés (Fekete-hegy)
* Pilisszentlélek - Hoffmann vadászház - Pilismarót vonaltól Esztergom felé eső terület (fontosabb kirándulóhelyek: Vaskapu Turistaház térsége, Hirsch-orom, Esztergom Búbánat-völgy, Miklós-deák-völgy), ideértve a Fekete-hegyet is (Fekete-hegyi Kulcsosház)

Nem látogatható:

* Dömös - Szakó-nyereg - Dobogókő közötti piros sáv jelzés (Téry út)
* Dömös Szőke-forrás-völgy - Király-kúti-nyereg közötti piros sáv jelzés
* Dömös Szőke-forrás-völgy - Árpád-vár (Lukács-árok) - Dobogókő közötti sárga sáv jelzés
* Dömös Szőke-forrás-völgy - Rám-szakadék - Szakó-nyereg - Pilismarót közötti zöld sáv jelzés
* Hoffmann vadászház - Szakó-nyereg közötti zöld + jelzés
* Dobogókő - Szakó-nyereg - Jász-hegy-üstöke - Dobogókő közötti zöld körtúra jelzés
* Dobogókő - Thirring-sziklák - Dobogókő közötti sárga körtúra jelzés (Thirring-körút)
* Dobogókő - Király-kúti-nyereg- Akasztó-hegy - Prédikálószék - Vadálló-kövek - Dömös közötti piros ∆ jelzés
* Pilismarót - Király-kút közötti, kerékpározás előtt megnyitott erdészeti magánút
* Pilismarót - Két-bükkfa-nyereg közötti, kerékpározás előtt megnyitott erdészeti magánút
* A Szakó-nyereg - Dobogókő - Király-kút - Prédikálószék - Vadálló-kövek - Rám-szakadék térsége

**Bajnai Erdészet**

Nem látogatható:

* Halyagos
* Halyagos-hegy
* Gerecse-oldal
* Fehér-kő
* Jusztínián-pihenő és Cigánybükk környéke

Fentiek kivételével a Bajnai Erdészet területén áthaladó turistautak látogathatóak.

**Pilisszentkereszti Erdészet:**

Látogatható:

* Pilisszentkereszt-Csobánka kék, zöld
* Pilistető aszfaltút a kilátóig
* Pilisszentlélek-Pilisszántó sárga
* Pilisszentlélek-Piliscsév piros

Nem látogatható:

* Pilisszentkereszt-Dobogókő közötti turistautak
* Kék, kék kör, sárga +, sárga, piros, piros kör, kék +
* Pilistető
* Zöld, zöld +, zöld háromszög, piros +

**Budapesti Erdészet**

Látogatható:

* Csíki-hegyek
* Kamaraerdő
* Péter-hegy
* Mátyás-hegy
* Remetehegy
* Róka-hegy
* Hűvösvölgy
* Solymári Les-hegy
* Pesti oldal

Nem látogatható:

* Nagykovácsi, Remeteszőlős és Solymár közti részek: Kerekhegy, Remetehegy
* Solymár környéke: Kálvária-hegy
* Bp. III., II., XII.: Csúcs-hegy, Hármashatár-hegy, Szépvölgy, Látó-hegy, Homok-hegy, Hárs-hegy, Feketefej, János-hegy, Széchenyi-hegy, Csillebérc, Irhás-árok
* Budakeszi környéke: Vadaspark környéke, Makkosmária környéke
* Budaörs környéke: Frank-hegy, Kakukk-hegy

**Valkói Erdészet**

A Gödöllői Arborétum sétaútjai, játszóterei látogathatóak, ezeket a Valkói Erdészet felszabadította az ónos eső következtében letört ágaktól. A játszótéri játékok és a szaletli szerencsésen épen maradtak. Az erdészet minden látogatót arra kér, hogy csak a felszabadított sétautakon  járjanak, azokról ne térjenek le, mert az arborétum erdőállományaiban még vannak veszélyesen összetört fák.